**HARJOITTELUN HYVÄKSYMISEN KRITEERIT HYVO**

**HARJOITTELU**

Ammattitaitoa edistävä harjoittelu on aina tavoitteellista, suunniteltua, ohjattua ja arvioitua. Harjoittelun tavoitteena on perehdyttää opiskelija ohjatusti erityisesti ammattiopintojen kannalta keskeisiin käytännön työtehtäviin sekä tietojen ja taitojen soveltamiseen työelämässä. Harjoittelu voidaan suorittaa yksityisellä tai julkisella sektorilla, yrittäjänä tai muussa tavoitteellisessa työskentely-ympäristössä Suomessa tai ulkomailla.

Harjoittelu on hyväksytty, kun

* se liittyy opiskelijan ammattiopintoihin antaen opiskelijalle mahdollisuuden soveltaa teoriassa oppimiaan ammatillisia tietoja ja taitoja koulutusalan käytännön työtehtävissä
* se on ohjattua, suunniteltua ja tavoitteellista
* siitä on allekirjoitettu sopimus harjoittelupaikan kanssa
* opiskelija noudattaa harjoittelupaikkansa ohjeita, työaikoja ja työyhteisössä sovittuja käytänteitä

Jos harjoittelua ei voida hyväksyä, harjoittelun ohjaaja (= opettaja) keskusteltuaan harjoittelupaikan ohjaajan ja opiskelijan kanssa tekee päätöksen harjoittelun hylkäämisestä.

Sosiaali- ja terveysalan koulutusohjelmissa harjoittelut toteutuvat pienemmissä kokonaisuuksissa ja jokaisessa opintojaksossa hyväksytyn harjoittelun taso on kuvattu sen mukaan, mistä harjoittelussa on kyse.

**Ammattietiikka**

* Opiskelija toimii eettisten periaatteiden mukaan
* Opiskelija kohtelee toista ihmistä kunnioittavasti tai persoonallisesti
* Opiskelija noudattaa vaitiolovelvollisuutta
* Opiskelijan toiminta ja käyttäytyminen on luotettavaa
* Opiskelijan toiminta ja käyttäytyminen on ammatillista
* Opiskelija toimii niin, että asiakas/potilasturvallisuus toteutuu
* Opiskelija noudattaa työyhteisön sääntöjä tai sopimuksia
* Opiskelija sitoutuu harjoitteluun

**Tiedollinen ja taidollinen osaaminen**

* Opiskelijan tietoperusta on jäsentynyt
* Opiskelijan kyky soveltaa teoriatietoa työskentelynsä perusteluna on hyvää
* Opiskelijan osaa soveltaa oppimaansa
* Opiskelijan taidot ovat kehittyneet ja kehittyvät harjoittelun aikana
* Opiskelija tekee toiminnot ja menetelmät virheettömästi
* Opiskelijan itsenäinen työskentelytaito kehittyy harjoittelun aikana
* Opiskelija osaa havainnoida asiakasta/potilasta ja erilaisia tilanteita

**Vuorovaikutus- ja viestintätaidot**

* Opiskelija on yhteistyökykyinen ja -haluinen
* Opiskelijalla hallitsee ammatillisen vuorovaikutuksen
* Opiskelijan osaa ilmaista itseään
* Opiskelija osaa viestiä ammatillisesti
* Opiskelijan kielenkäyttö on asiallista ja ammatillista
* Opiskelija osaa kirjallisen tai suullisen tiedottamisen
* Opiskelija kirjaa virheettömästi ja asiallisesti
* Opiskelijan suullinen raportointi on asiallista
* Opiskelijan ohjaus- ja opetustaidot ovat kehittyneet
* Opiskelija kykenee työskentelemään moniammatillisen työryhmän jäsenenä

**Suunnittelu-, päätöksenteko- ja arviointitaidot**

* Opiskelijan toiminta on suunnitelmallista
* Opiskelijan kykenee kokonaisuuksien hahmottamiseen
* Opiskelija arvioi omaa toimintaansa ja tavoitteiden saavuttamista realistisesti
* Opiskelija kykenee itsearviointiin
* Opiskelijan oma toiminta on kehittynyt harjoittelujakson aikana
* Opetussuunnitelmasta johdetut opiskelijan henkilökohtaiset tavoitteet ovat realistiset
* Opiskelija saavuttaa harjoittelulle asetetut tavoitteet

17.1.2018 käsitelty HYVO:n johtotiimissä EH